
THEODORI HASPEBI 

AD EPIDICUM PLAUTINAM CONIECTANEA. 



ALFREDO FLECKEISENO 

s. 

Diu est ex quo Tibi, vir amplissime, quem iam inde ab adulescentia 
studiorum meorum et fautorem et adiutorem benevolum fuisse gaudeo, Lipsiae 
ubi tunc eram sum poUicitus de eis Plauti fabulis, quae a recentissimis editoribus 
et emissae essent et propediem emitterentur, commentatiunculam aliquam me 
conscripturum annalibus Tuis inserendam. Sed quo nihil saepius fieri solet in 
vita mortalium, ut cogare aliquid intermittere ac seponere in praesens, quamvis 
tibi haeserit in meduUis: id ego in hac re expertus sum non sine magno animi 
dolore. Nam ut taceam de negotiorum vel forensium vel domesticorum multi- 
tudine, quibus facile a scribendo avocetur animus, prohibebar praeter cetera et 
sedis commutatione ad graviora studia absolvenda minime utili et novi muneris 
curis offtciisque. Nunc autem, ubi instat scriptionis scholasticae necessitas, 
facile adducor ad ea studia ut me referam, quae retenta animo nec umquam 
prorsus intermissa nihil nisi extremam manum flagitabant. 

Quid plural recognosco et retracto adversaria mea, multa dubitationis 
plena tollo, alia quae incert^a ambiguaque adhuc videbantur iterato meditandi 
labore diiudico, nonnuUa quae longiore egeant disputatione secludo resectis 
maximam partem eis quae ab aliis aut praecepta interim aut rectius quam a 
me erant constituta. 

Praeterea initam rationem aliqua ex parte circumcidere placuit. Antea 
enim in hac ipsa commentatione ad Epidicum fabulam plene fuseque percursam 
duas alias Plauti fabulas et Curculionem et Asinariam brevius ac sine argu- 
mentationis ambagibus tractatas adiungere animus erat, quo tamen incepto 
postea ipse desUti in Epidico emendanda acquiescendum esse ratus. Effectum 



est hoc non solum temporis sed etiam spatii angustiis, quandoquidem si vel 
omissa argumentandi subtilitate coniecturas meas ad Curculionem Asinariamque 
pertinentes ascripsissem, verendum erat ne longe egrederer fines terminosque 
huic scriptioni concessos. 

Quae igitur paranda erant ad componendam hanc dissertationem i. e. 
fabulae accurata recensio examinato diligenter apparatu critico adhibitisque 
subsidiis omnibus quae vel superiore vel recentiore aetate huic fabulae admota 
sunt ab hominibus doctis: ea scito — quamquam nonnuUa, ut ea quae disputavi 
ad versum 62, 67 sqq. 166 sqq. 204, 214, 327 sqq. 553, 653 alia, nunc demum 
celeri ingenii motu adiecta sunt — magna tamen ex parte iam abhinc com- 
pluribus annis fuisse absoluta: ultima lima restabat ac scriptio. 

Qua in re illud vehementer doleo parum otii mihi concessum fuisse ad 
exarandam commentationem ipsam. Nam praeterquam quod intra brevissimum 
temporis spatium conscribenda fuit, haud scio an vix uUa umquam sub tristio- 
ribus condicionibus rerum domesticarum quam haec ipsa et incepta sit et ad 
finem perducta. 

Sed video diutius me quam par est in enarrandis rebus meis morari: 
ad ea quae in hac commentatione mihi proposui festinat oratio. 

Emissae sunt adhuc coniuncta opera recentium editorum quinque omnino 
Plauti fabulae Epidicus Curculio Asinaria Aulularia Truculentus , quarum maiorem 
partem confecit Georgii Qoetzii assidua et. acris diligentia. Non est huius loci 
de his editionibus iudicium facere, praesertim cum Epidicus saltem et Curculio 
iam plures annos manibus eorum omnium teneantur quibus curae est absolutum 
opus Ritscheliajium. Praeterea editionum recentium laudem ex omnium criti- 
corum iudiciis facile agnoscas. Nec me paenitet profiteri maximo me affici 
gaudio, quotiescumque ex nuntiis Teubnerianis comperi fabulam aliquam Plauti 
Bitscheliani brevi in lucem prodituram. Excitat enim fabularum adhuc emissarum 
prompta celeritas spem firmissimam fore ut intermisso aliquo temporis spatio 
ad finem perducatur prima editio critica poetae Sarsinatis. 

Qua emissa dubium non est quin studia Plautina ne nunc quidem ia- 
centia impetum sumptura sint acerrimum, si quando habebis ubi firmiter in- 
sistas neque cogere ad alterius Pareanae apparatum confugere haud raro fallacem. 
Unde simul illud intellegitur optandum esse quam maxime, ut posthabitis aliis 



consiliis eas Planti fabulas primas publici iuris faciant editores, quae adhuc 
carent apparatu Ritscheliano. 

Atque ut a novissimis editoribus sine dubio fabularum Plautinarum crisis 
promota est ac stabilita, ita absoluta atque confecta ab eis neque est neque potest 
esse. Nec enim unius est hominis quamvis ingeniosi nec unius aetatis cum splendi- 
dissimorum monumentorum omnium quae nobis reliquit antiquitas tum Plauti- 
narum potissimum fabularum ad pristinam formam restitutio, quoad eius omnino 
fieri poterit, in qua multa iam saecula operam collocarunt suam, multa 
collocabunt in posterum. 

Hoc praecipue de cantipis iudicandum esse a compluribus iam observatum 
est hominibus criticis, in quibus reconcinnandis novissimi editores ipsi longissime 
aberunt ut perfecta se confecisse existiment. Quo in genere ad certam quan- 
dam normam revocando si non omnia etiamnunc, at plurima tamen ignorantur. 
Quidquid enim hac in re adhuc est indagatum, id multis certe locis vix trans- 
scendit experimenti modum. Et tamen quis dubitabit quin ingenii humani acumen, 
uti in multis aliis rebus per involucra et integumenta verum dispexit, sic etiam 
in hac contorta et difficili re caliginem denique sit discussurum. Credo ego 
quidem dissentiente Ritschelio (opusc. V pag. 592 sqq.) perquisitis accuratius 
quaestionibus quae ad musicam graecam pertinent aliquando perventum iri ad 
investigandas leges, quibus ut modulatus tibiarum fidiumque cantus sic etiam 
partes fabularum voce cantatae subiectae fuerint necesse est. Sed haec poste- 
riorum temporum: illud gravissimum quod spes est fore ut mox Plauti appa- 
ratus criticus omnis habeatur. 

Quanto enim emoiumento hoc futurum sit litteris universis credi vix 
potest. Hoc monuisse satis habeo tum demum condi posse linguae latinae 
thesaurum, qui thesaurus quantopere Ritschelio nostro in votis fuerit sciunt 
omnes qui eius familiaritate usi sunt. Accedent studia ad metricas grammati- 
casque quaestiones pertinentia, sequetur sermonis Piautini pervestigatio accu- 
ratior, unde quam larga messis futura sit lexicis nostris dici vix potest, 
non deerit rerum Plautinarum interpretatio amplissima nimis diu neglecta illa 
quidem atque a perpaucis adhuc suscepta. 

Singularum fabularum aut sine apparatus critici praesidio aut non integro 
apparatu paratarum editionem, quamvis suum habeat pretium, multo minoris 



tamen esse momenti ac ponderis sua sponte intellegitur. Qua opinione ductus 
ipse Poenuli edendae consilium aliquamdiu capessitum postea deposui, quae fa- 
bula emendata a me, quantum quidem facere poteram, abhinc amplius decem 
annos in scriniis meis latet. Tunc rem omisi, quia Ritschelius hanc fabulam 
proximam Plauto suo adiungere paene usque ad mortem animum induxerat. 
Atque huius quidem Poenuli Ritschelianae partem non exiguam reapse Ritschelii 
manu confectam esse scio, quae dubium non est quin in relictis codicillis sit inventa. 

Verum ut denique ad commentationem meam redeam, quam benevolen- 
tiae Tuae commendatam esse volo, iudicabor fortasse in singulis intemperantior 
fuisse quam debui nec scio an non omnia habeant suam maturitatem: illud non 
vereor ne levitatis a quoquam arguar ac temeritatis. Quamquam me non fugit 
mirum quantum caecutire nos omnes in iudicandis nostris ipsorum coniecturis 
nec semper eam rationem quae nobismet ipsis maxime probatur esse verissimam. 
Sed cum omnino rarum esse constet numerum coniecturarum quae insignitas 
prae se ferunt veritatis notas — quo tamen ex numero fortasse in commen- 
tatione mea nonnullas invenies — ubicumque id quod perfectum expletumque 
sit inveniri non potuerit licebit pro veri investigatione substituere investi- 
gationem eius quod est simile veri. 

Inventa aliorum, undecumque originem habebant, ea qua par est in 
litteris iudicii aequitate examinavi et quae mihi vera esse videbantur ea com- 
probare et meis ipsius coniecturis praeferre non gravatus sum. Nihil intolera- 
bilius odiosiusve quam quae in nostra quoque disciplina nunc mirum quantum 
percrebruit ratio plane perversa eorum qui sociorum eidemque sectae addictorum 
libellos, qualescumque sunt, ad astra tollere, aliorum scripta castigare et 
obterere consueverunt. Qua in re Gulielmo Studemundo habeo gratiam, 
qui in prooemio studiorum ad priscos scriptores latinos coUatorum haec 
verba fecit consideratione dignissima: Aliorum philologorum vitia maligne carpi velui: 
iussi cnim discipulos meos cuims mediocriier docto tantum tribuere, quantum sibi forfasse 
adrogareni, alicnumque ingenium suarum semper facultatum modulo metiri. Non probo 
ullo pacto rationes criticas Gepperti vel Ussingii — qui enim possuml — sed 
aequum est quae recte ab eis sunt administrata ea libenti animo agnoecere. 
Ad ma^ificentissimum illud litterarum templum exaedificandum saxis opus est 
permultis nec refert, qua ex lapicidina provenerint. 



Gratulabor autem mihi, si hac commentatiuncula pro mea parte aliquan- 
tulum studiis Plautinis profuisse videbor, sin minus satis habebo, si diligentia 
mea abs Te agnoscetur ac voluntas. 

Vale, vir gravissime, meque amare perge. 
Dresdae a. d. IV. Kal. Mart. anni MDCCCLXXXII. 



In genere ortliographico, ut a levioribus rebus exordiar, non semper poBsum con- 
sentire cum novo editore, qui cur a Bitschelii ratione hac in re discesserit non intellego. 
V. 3 oh onmium librorum auctoritate defeusum non erat mutandum in o; eodem modo oh 
V. 177 cum Ambrosiano et ah 554 cum Palatinis retinendum. Unde euim omnino genuiuae 
interiectionum formae nosci possunt, si vel antiquissimorum codicum scriptura oblitteratur? 
V. 23 et 56 dei, v. 26 diceis ex Ambrosiano est servandum, fortasse etiam 123 et 125 
sillabam et simbolae. Praeterea v. 192 omnis, v. 322 necne seit (nec nescit codices 
ad unum omnes habent). V. 402 sorsum, v. 517 sententieis, quo ducit Ambrosiani me- 
moria (sententeis), praesertim cum v. 522 seic Qoetzius ipse scripserit, ubi codices eis sic 
habent. V. 548 seis ex A recipiendum. Nam mirum quantum falluntur qui in hac re priscae 
latinitatis monumeuta ad aequabilitatis normam revocare studeant Quid enim iuvat summae 
antiquitatis testes omnes — hae sunt eiusmodi quas attuli formae — prorsus eicere, etiamsi 
scripta alioquin posterioris aetatis speciem induerunt? Hoc unusquisque per se facere poterit 
nec vero unicuique aut tempus suppetit aut otium ex singulorum scriptorum apparatibus 
criticis antiquiores linguae formas expiscari. V. 204 adquiesce, v. 633 ecfero, v. 252 
faenore non fenore scribendum erat. Ad genus orthographicum pertinet etiam, si quid 
video, ut tu es gradibus grandibus v. 13,.quod nisi fallor ad antiquiorem formam ut 
tu eis gradibus grandibus spectat. Eundi enim verbum in hac locutione aptius esse 
cum suapte natura apparet tum e Pseud. v. 1049 cognosci potest, ubi, quomodocumque re- 
liqua sunt scribenda, imus cei*te recte se habet et ex fragmento Cistellariae apud Festum 
ed. 0. Muell. p. 372 s. v. vegrande: nimium is vegrandi gradu. Quamquam vide Parei 
lexicon Plautin. gradu celeri esse. 

Praeterea non semper cognoscitur ex apparatu, quid reapse sit in codicibus, prae^ 
cipue in Ambrosiano, ubi tamen eius scriptura apparuit. Sic, ut nonnullis utar exemplis, 
V. 16 non intellegitur ex apparatu equidem in Ambrosiano esse, quod tamen sine dubio 
testari vult editor. Nam ex silentio cave quidquam de Ambrosiano concludas, qua de re 
vide Ritschelii prolegom. p. XI sq.: Omnem annotationem meam unumquemque puto etiam me non 
inonente ita intefjn-etaturum, ut de Ambrosiani scriptura nihil sibi calidius persuadeat nisi quod 
in illo exstare ipsis verhis tester, mnnium autem minime in eis paginis, quae fartioretn lituram 
passae sunty de Ambrosiani cum recepta scriptura consenm quicquam e siletitio nostro coniectum eat. 

Eaudem testimonii ambiguitatem autem saepius deprehendas, ut v. 158, ubi testandum 
erat luculentum in A esse; v. 225 non dicendum erat tam oni, BJFZy sed potius 
tam A solus. v. 235 viros in A esse dicendum erat (vide etiam Gepperti stud. Plaut. II p. 104). 
Praeterea confer quae ad v. 252 et 727 annotavi. V. 302 quis primus huic scripserit non 
apparet. V. 553 quid nunc nil est nisi coniectura Goetzii, id quod ex apparatu nou facile 
cognoscitur. 

In argumento Epidici ascripsi ad versum 2 quamvis dubitanter 

Persuasu servi atque is conductam millierem 

persuasu servi atque conductam habent libri, atque is iam emendavit Bothius nec 

credo ego quidem a librorum scriptura atque esse recedendum. Possis etiam servata 

Pyladis coniectura: 

Persuasu servoli atque is conducticiam 

quamquam quid reapse voluerit argumenti scriptor quis pro certo affirmare ausit? 

V. 3 in scriptura codicum quam recepit Goetzius nullo pacto poterimus acquiescere. 

Nam argumenti scriptorem cave credas linguae latinae tam fiiisse expertem, ei ut tribui 

possit structura aliquam ei filii subiecit prorsus inaudita illa quidem uec ullo modo ferenda. 

Praeterea subiecit perfectum molestius quam ut tolerari queat. Ego falli non videbor, si 

hunc versum eadem depravationis contagione inquinatum esse existimem, qua qui antecedit 

laborat versiculus. Scribo 

Itenlm pro amica erilis subicit filii 

quamquami possis etiam suspicari 

Itenlm pro amica erili subicit, filio 
Dat erili argentum. 

Epidici autem ipsius cum alia tum praeter cetera scaenam primam primi actus 
diversis rectractatiouibus male esse turbatam, quotiescumque hanc fabulam legi, mihi persuasi. 
Initium fabulae latius est et quodanimodo distractum nec uno loco misere hiat oratiO; 
quod saepenumero rectractationis indicium est certissimum.» Nec tamen haec retractantium 
poetarum studia ad Epidicum magis quam ad alias Plauti fabulas pertinuisse contenderim, 
quae fabula speciem puriorem servavit quam nonnuUae aliae fabulae multo miserius habitae. 
Verum quo quis accuratius in hanc rem inquisiverit; eo magis intelleget firmari ac stabiliri 
Ritschelii sententiam fabulas Plautinas omnes non tales, quales e poetae ipsius manu profectae 
sunt, sed potius libellos scaenicos fabularum Plautinarum in usum septimi u. c. saeculi 
iterum iterumque diversis actionibus scaenicis adaptatarum ad nostram memoriam pervenisse 
existimantis. Atque ut hanc malam retractatorum industriam — non enim de uno retracta- 
tore cogitandum esse cum suapte natura apparet tum multis exemplis demonstrari potest 
certissime — in omnes Plauti fabulas saeviisse manifestum est, ita non minus manifestum 
alias aliis fuisse ad mutationes aptiores. Est igitur series interpolationum diversis 
temporibus ortarum agnoscenda. Quamquam cavendum est sedulo, ne unumquemque 
impeditum et corruptum fabulae locum retractatorum studiis vexatum esse iudicemus, prius- 
quam omni diligentia alia remedia quaesita sint. Praeterea ab his retractationibus longe 
diversum est alterum additamentorum genus, quod glossematum nomine complecti solemus, 
etiamsi saepissime dif&cile est ad diiudicandum, utrum aliquid huic an illi generi sit 
attribuendum. Sed de singulis retractationum indiciis suis locis videbimus. 



Atque ut nunc ad primam scaenam ipsam accedam, cum in constituendis numeris 
Ambrosiani exemplum sequatur cum Gepperto Goetzius, non video cur v. 11 eius testimonium 
posthabuerit. Retineo igitur eo quoque versu Ambrosiani discriptionem, quod ipsum visum 
est Brixio et Seyfferto Curcul. praef. XVII. 

Versus qui sequuntur versum 11 mihi videntur conflati esse ex singulis panniculis 
ex posterioribus fabulae actionibus relictis. Sat iniicetas certe frigidasque facetias versus 18 
ab animo impetrare non possum ut ab ipso Plauto profectas esse existimem. Accedit quod 
versui 11 optime adiungitur v. 20. Nam quod Ueinhardto probatur v. 5 — 12 a retractatore 
esse additos, id mihi quidem verisimile non videtur. IUud certissimum est, si quid video, 
V. 13 sqq. post longius utriusque personae colloquium non aptos esse, ut, siquidem vera 
sunt quae supra disputavi, hinc novum exordium fabulae incepisse credendum sit, quo novae 
actioni scaenicae consuleretur. Yide praeterea ea quae de versu 17 dicentar. 

V. 7 Acidalii coadsolet iniuria a Goetzio est receptum, immo eo quod habent 
codices expungendum. Curcul. 344, ubi in manuscriptis est coaccedunt recte cum Guyeto 
restituit Goetzius accedunt^ Baehrensius ibi eo accedunt proposuit. Sed quemadmodum 
eo hoc loco ex antecedente gaudeo vel insequeute spondeo falso huc irrepsit, sic haud 
scio an Curculionis loco inde ortum sit, quod versu superiore ad illo in codice archetypo 
eo videtur ascriptum fuisse. 

V. 11 nisi forte in Camerarii scriptura deperdidisse acquiescendum est, praestat 
Ambrosiani discriptio, qua de re vide supra. 

y. 15 retineo ego adipiscendi verbum. Etenim num Plautus compositum omnino 
evitaverit, quae est Goetzii sententia Analect. p. 100 sqq., valde dubitandum videtur. Verum 
est antiquum apiscendi verbum a librariis obscuratum esse saepenumero. Atque ut alios locos 
omittam, Terent. Andr. 332, ubi codex decurtatns in rasura habet a.. piscier, prorsus facio cum 
Fleckeiseno, qui simplex reponendum esse censet idemque adducor ut Trin. 367 cum Beizio api- 
scitur ponendum esse credam, ubi et metrum hanc formam flagitat et Ambrosiaui auctoritas. 
Sed illud non intellego, cur Plautus numquam adipiscendi verbo usus esse dicatur. Vide etiam 
Stich. 281. Omnino priscae latinitatis cognitio angustioribus circumscripta est finibus, quam 
ut verbum aliquod ab ea abiudicare merito possimus. Quid quod hoc Epidici loco primus versus 
pes si non desiderat at commendat tamen pleniorem numerum. Vide etiam Ussingium ad 
Capt. 482 cum addendis. 

V. 17 agis non mutandum. V. enim 3 sqq. et 13 sqq. non ab uno poeta esse pro- 
fectos supra vidimus. Quod si in his versiculis diversarum actionum particulae habeantur, 
non est cur agis in ais cum Acidalio corrigatur. Quod autem in ipso codice Jillud ais scriptum 
est, non est quod mirere: uil est nisi coniectura vetus. Voluit is qui ais scripsit, id quod 
non semel factum videmus, evitare agis bis positum. 

Atque retractationis indicia sat manifesta etiam in v. 19 invenio, qui nisi omnia me 

fallunt, versus noni est geminus. Unde simul consequens hoc videtur corrupta verba v. 19 

non sic esse emendanda, uti fecit Goetzius. Quae eandem seutentiam videntur praebuisse 

atque verba versus 9 exemplum adesse intellego, quae ipsa fortasse cum Gepperto 

Epidico sunt continuanda. Corruptela Palatinis videtur antiquior, ut ex Ambrosiani memoria 

sit proficiscendum. In quo haec legit Loewius 

OC I IM 

QUODEST#DTILLAERESCOSTENTA- 

Ipse quod prorsus aptum sit huic loco non inveni, sed prodest fortaase Yiam mon- 

strasse. Codicis vestigiis insistentes ducimur ad 

ut illaec res ostentat. 
Ascripseram ezemplari meo haec 

Thespbio 

Quid tibi vis dicam, nisi quod est. 

Epidicus 

Ut faciea ostentat: probe 

nisi lenior medicina adhibenda est ut res ipsa ostentat: probe. 

V. 18. Capreaginum, quod ipsuni praeter codicis B manum priorem tuetur Am- 
brosiani auctoritas, non caprigenum huic loco convedire vidit iam UssingiuS; qui tamen 
fallitur in indicandis numeris. Versus sine dubio est ut iusequens iambicus octonarius 

Capreaginum hominum non placet mihi n^que pantherinilm genus. 

V. 26 hocedie non a Fuhrmanno, quemadmodum affert in apparatu Goetzius, sed a 
Gepperto primo est receptum in Epidici editione ed. anno 1865. hominem omissum est in A^ 
quod si adverteris, poteris fortasse transposito vocabulo esse et post digniorem inserto 
me^ quod necessarium videtur, corrigere 

quem diceis esse diguiorem me hddie Athenis alterum 
vel servato hominem sic etiam poetam scripsisse conieceris 

quem diceis digniorem esse hominem me hodie Athenis alterum. 

V. 29 cum in B aute ais sit rasura, ego proposuerim 

S^d quid tu ais?^Quid rogas?t|Ubi arma sunt Strattipocli. 

V. 32 — 34 non transponendi, sed delendi sunt. Etiam hoc loco deprehendas retrac- 
tationis vestigia manifestissima. Atque hoc iam Seyffertus vidit Curcul. praef. XYII. Nullo 
enim modo verba pol illa ad hostis transfugerunt et transvolaverunt ad hostis 
ab uno eodemque poeta possunt scripta esse. Adiecti sunt versus septimo saeculo u. c^ ut 
pro V. 30 recitareiitur, a fabulae retractatore inanem suam sapientiam venditante. 

V. 37 sq. non Epidico, sed Thesprioni cum libris sunt tribuendi, deinde verba 
Supersede istis rebus Epidico, Tu ipse ubi lubet finem face. Desiste percontarier 
Thesprioni danda sunt, id quod Goetzius antea ipse coniecerat Analect. p. 114, nisi forte 
hos quoque versus ex una complurium illarum retractationum ortos esse existimas cum 
Reinhardto Annal. phil. 1875 p. 199. 

In eis quae insequuntur versum 44 dissentiendum esse mihi persuasi a criticorum 
iudiciis. Atque hunc locum turbatum esse iam aimo MDCCCXLVI vidit Ritschelius Philolog. I 
p. 306 ■= opuscul II p. 282. Ueinhardtus comprobante Ussingio versus 46 — 48 propter v. 58 sqq. 
pro spuriis eicit, qua de re ego longe aliter iudico. Sed ne Goetzii quidem scriptura, quae 
nititur in codicum auctoritate, probanda est, cum iustus sententiarum ordo desideretur. 
Quamquam totus locus, quem antea neglectum nunc demum paullo attentius perquisivi, 
accuratiore indiget tractatione. Nunc haec monere satis habeo. Plures, ut mihi quidem 
videtur, in hoc cantico post Plautum laboraverunt versificantium manus. Ut proxima tantum- 
modo tangamus, versus 46 — 48 etiamsi non respicias eos una cum 58 sqq. omnino teneri 
non posse, per se non videntur suo loco esse. V, 49 si retinetur — atque ego sine ulla 
dubitatione eum retinendum esse censeo — non interposita longiore oratione continuandus est 
versui 45, cum Epidico interroganti quot illic homo animos habet hoc versu aptissime 
respondeat Thesprio. Nec enim uilo pacto audiendus est Reinhardtus, qui eum ex Poenulo III. 

X — — — — ^— ^— 

5. 9 desamptam esse contendit. Qui si cognovisset loci defensionem Ritschelianam, non dabito 
quin aliter fuerit iudicaturus. Ceterum hunc versam illo Poenuli loco redire allata Ritsohelii 
commentatione in apparatu Goetziano indicandum erat, vide Ritschelium ad Mercatoris v. 225. 

Deinde v. 50, siquidem insequuntur v. 51 sqq., turbatur orationis perpetuitas. Weisius 
assentiente Gepperto Brixioque versum delevit. Atque hunc versum a retractatore aliquo 
esse adiectum, ut pro versibus 56 et 57 recitaretur, miror quod Goetzium fugit. Qui versus cum 
solus non sufficiat ad conipensandos versus 56 et 57 — deest enim Thesprionis responsum — 
alter a retractatore ei adiunctus fuisse credendus est, qualem infra coniectando apposui. 

Quae si vera sunt — ac vera esse vix poterit negari — illud simul elucet v. 50 
et Goetzii coniecturam quid ais tu stare non posse et verba quae sunt post perdidit me 
in codicibus summo iure Thesprioni tribui, fortasse etiam Gamerarii transpositione quidnam 
istuc? quid est? manum eius qui hunc versum scripsit, quisquis fuit, esse restitiitam. 

In versibus 46 — 48 ipsis nihil est offensionis. Nihil enim aliud profert Reinhardtus, 
quam quod repugnant versibus 58 sqq. Quid si 58 sqq. potius sunt subditicii? Certe 
iambicus ille octonarius v. 61 suapte natura aptissime ad iambicum octonarium 48 adici- 
tar. Minoris est momenti, quod versus 46 — 48 falso loco sunt coUocati, quod sane 
saepenumero est retractationis signum. Sed etiamsi saepius supposita ad marginem ascripta 
in alienam sedem irrepserunt, quidni aliquoties factum esse credamus, ut geuuina adulterinis 
expulsa falsum locum occuparent? 

Sunt autem versus 46 et 47, quales leguntur in codicibus, iambici senarii ab omni 

vitio vacui 

Nam c^rto priusquam hinc ad legionem abiit domo 

Ipse mandavit mihi ab lenone ut fidicina 

nisi forte aut cum Bothio ipsus mandavit mi aut cum Weisio ipse mihi mandavit 
scribendum est. Insertis voculis nonnullis septenarios trochaicos formavit Goetzius non 
malos illos quidem, quamquam illa quaestio, num in medio cantico aliquot senariis iambicis 
usus sit Plautus, nondum mihi videtur ad liquidum esse perducta. In Terentii cantids 
senarios iambicos exclusos non fuisse certum est, qua de re vide Carol. Meissnerum die 
CanHca des Terenz und ihre Eurythmie annal. philol. supplem. vol. XII a. 1881 p. 472. 
Qui versus si non caruerupt tibiarum societate, cantici natura hoc excusationem habet, 
sin caruerant, quidni credibile videatur interdum in medio cantico versibus accinente 
tibia cantatis nonnullos non cantatos fiiisse immixtos? Cum in his rebus dies diem doceat, 
fieri potest ut arte veterum accuratius pervestigata, quemadmodum in nostratium dramate 
musico quae opera buffa dicitur ab Italicis, sic etiam Plauti aetate hoc licitum fuisse 
appareat. Quamobrem priusquam haec quaestio diiudicata erit, ad quam solvendam omnino 
peculiari opus est dissertatione, ego quidem senarios iambicos canticis insertos ubi habent 
codices, eis non octonariorum septenariorumve catenas inicere satius duxerim. 

Credo igitur hoc loco ab octonariis iambicis transiri ad septenarios trochaicos inter- 
ruptos uno octonario iambico, quibus post duos illos senarios iambicos adiciuntur octonarii 
iambici. Quamquam tres fere, quantum video, restituendi vias hoc loco inire licebit. Aut 
enim hic foit yersuum ordo 

43 44 45 49 51 55 56 57 46 47 48 61 sqq. 

aut 43 44 51—55 45 49 56 57 46 47 48 61 sqq. 

aut V. 51 — 55 postea adiecti sunt. 

2* 

Pro 56 et 57 retractaior quidam ad posteriorem aliquam fabulae actionem hunc 
yersum substituit 

Vae misero mihi male perdidit me. 

Thespbio 

Quidnam isttic? quid est, 
cui talem fere credendus est adiecisse 

'Epidice, obsecrd, quis perdidit? 

Epidigus 

IUe qui arma perdidii 

Duriores numeros prioris versus mihi, qui ne retractatori quidem poterunt condonari facil- 
lime sanabis yel hoc modo 

Va^ misero mihi misere perdidit me.t|:Quidnam istilc? quid est. 

y. 52 mirum illud reddigitur in B (JFZ habent quid igitur) nescio an ortum 
sit ex cedo igitur^ ut legatur Quid cedo igitur. An quid rogas igitur est legendum? 

Non credo praeterea com Meursio totis esse ponendum, sed codicum scripturam 
tot retinendam esse. Digitis enim ambaram manuum quater porrectis minarum numerum 
monstrat Thesprio, priusquam numerum verbis indicet, uti nos quoque in computationibus 
haud raro facere solemus. Post tot insero quot? cum Seyfferto. 

V. 52 quemadmodum nummis pro singulis nummis poni possit, non intellego. 
Fortasse yersus in hunc modum est redintegrandus 

'In diem minamque argenti smgulis nummis.'||:papae. 

y. 57 Bcripseram antea servata verborum collocatione perdidit me quam libri habent 

'Epidice?:^ei, deperdidit me.:||:quis?:^:ille qui arma perdidit 

yel Epidice?f{:hercle perdidit me, nisi potius male ex v. 50 post Epidice inserendum 

est, quod Jul. Brixium praef. CurcuL XVll proposuisse video. 

y. 58 sqq. quos pro 46 — 48 postea adiectos esse suspicabar, hoc modo cum A 

scripserim 

Nam quid ita?:H:Quia cottidie ipse ad me ab legione epistulas 

Mittebat: sed taceam optumumst. 
Plus scire satiust quam loqui 
Servom hdminem: ea sapientiast. 

yide etiam Mueilerum Plaut. Prosod. p. 466. 

Post Y. 61 non dubito quin lacunae signum falso posuerit Goetzius. Structuram 
intolerabilem videor videre conmeruisse non debuit defendere Goetzius Analect. p. 107 sq. 
Ceterum velim scire, qualis fuerit ille versiculus, quem post 61 intercidisse opinatur Goetzius. 
yideor Yocabulum offensioni esse iam pridem intellectum est^ quod tamen cave cum Gulielmo 
mutes in Yideo. Ut comprehendam brevi, scribo equidem 

Nescio pol quid tu timidu's: trepidas. 'Epidice, ita Yoltiim tuom 
Tueor, videre conmeruisse hic me absente in te aliquid mali. 

yide Gurcul. 260 ubi quod est in manuscriptis visus sum viderier a Lambino assentiente 
Goetzio emendatum est visus sum tuerier. yersus sunt 

Hac ndcte in somnis visus sum tuerier 
Procill sedere longe a me Aesculapium. 

Praeterea eadem significatione tuendi verbo utitur Plautus Rud. 254 videor decorum dis 

locum tuerier et Capt. 1008. Pro tueor in primo pede minus habet yerisimilitudiniH 

tuor^ quamquam in prisca latinitate utraque yerbi foima in usu fuit, vide Neuium, Formen- 

lehre der lat, Sprache II p, 326. 

Versum 65 Fleckeisenus in Annal. phil. GXIX (1879) p. 767 sq. sic reconcinnandum 

esse existimat 

'Immo deperit.:||:degetur corium de tergd meo 

quamquam de degendi verbo non consentio cum Fleckeiseno. Quemadmodum enim degere 
significare possit detrahere, non intellego. Credo Nonium errasse in lemmate scribendumque 
esse cum BJ detegetur, quod mihi satis aptum videtur esse. Quod si verum est, non 
potest immo teneri. Nescio an scribi possit: 

Deperbitit.:^.d^tegetur corium de tergo meo. 

Quod cum praeter simplex bitere vel biti composita absbitere, adbitere, rebitere^ 

ebitere in prisca latinitate in usu fuisse doceant glossaria (v. 6. Loewium act. soc. Lips. 

Yol. VI p. 310 sqq.; 361 sq.), praeterea inbitere et interbitere Plautina sint, atque 

ipsum perbitere Festus Paul. p. 215 aperte testetur Plautum posuisse pro perire et haec 

ipsa forma legatur Pseud. 778 et Bud. 495, conicias non sine aliqua probabilitate ne de- 

perbitere quidem a prisca latinitate fiiisse alienum. 

V. 67 — 70 non faciles sunt ad emendandum, quamquam illud mea quidem sententia 

certissimnm yidetur aut septenarios aut octonarios esse constituendos, non unum septenarium 

octonariis esse immiscendum. Atque cum antea septenarios continuassem, postea praetuli hos 

octonafiolos 

Thespbio 

Mitte nunciam me . nam ille m€ yetuit domilm yenire, 

'Ad suom amicum Chaeribulum iilssit huc in proxumum ire 

'Ibi manere . eo yenturust ipsus. 

Epidigus 

Ipsus? quid ita? 

Thesprio 

Dicam: 

Quia patrem prius conyenire se non yolt neque conspicari. 

Ad commendandam scripturam meam nihil fere adicio. Ire y. 68 post praeoedens yenire 
et ipsus eadem yocula antecedente facillime omitti potuisse, iussit bis positum in codicibus 
yalde displicere per se, yersum meum 69 a numeris maiorem commendationem habere 
quam Goetzianum iusta incisione carentem me non monente facile apparebit. 

y. 78 librorum scriptura beneyolens cum beneyolente non mutanda yidetur. 
Falsa enim est R. Muelleri opinio accusatiyum hic pro nominatiyo flagitantis, cuius coniec- 
tura beneyolum si recte se haberet, sine dubio ponendum erat beneyolum cum bene- 
yolo. Goetzianum beniyolens sum beniyolenti non aptum est ad hunc locum. £x yerbis 
quia perire solus nolo unusquisque facillime ad yerba beneyolens cum beneyolente 
mente adiungit yerba perire yolo. 

V. 84 sqq. discriptionem quae ex Ambrosiani auctoritate pendet, nisi qnod dimetri 
cretici in eo in binos monometros divisi sunt, iam praeivit Geppertus, id quod ex Goetzii 
apparatu non apparet. Per autem mihi mirum videtur, quod versuum creticorum cum 
trochaicis altemantium seriem Goetzius interrupit t. 91. Quae si in Ambrosiano iuter- 
rupta esset (cf. Goetzii Analect. p. 100), equidem coniectura dimetrum creticum inserendum 
esse censerem. Sed videbimus nihil obstare quin quae habent Palatini ea integra etiam in 
A esse credantur. Atque quae Analect. p. 99 sq. disputat de A Goetzius, ea si accuratius 
penrestigantur vereor ut ad illastrandam rem valde sint idonea. Dicit ibi: Omnino autem 
in palimpsesto haee legi potuemnt 

?? 
9 MEISDOLISSEN 
10 
11 

12 FIDICIN 

13 S 
14 

15 

16 SIBIDATAESSEUE 

Initia versutm 10, 11, 14, 15 vacua sunt, unde airparet v. 10 continuisse verha is suo, v, 11 
filio, et probabile fit v. 14 scrij^tum fuisse nam ubi senex^ v, 15 senserit. Rectissime ille 
quidem^ sed pergit: Dubitare autmn licet de versibus 12 et 13, quorum spatium angustius est 
quam quod capiat verha fidicinam emit quam ipse amat quam abiens mandavit mihi 
si sibi nunc alteram a legione abduxit animi causa corium perdidi. Non satis 
circumspecte. Etenim verba Fidicinam emit quam ille amabat quam abiens mandavit 
mihi sine dubio uno versu in A scripta fuerunt. Nam cum eo qui insequitur versu S statim ab 
initio conspexerit Loewius neque uUum vocabulum versus 90 8 littera incipiat, illud S est initium 
verbi si. Atque haec ipsa est sententia Goetzii, qui recte pergit: ibi videntur duo longiores 
versus scripti fuisse, quorum posterior a si sibi vd sibi initium ceperit Gontinet autem 
Y. 90, quem uno versu in A scriptum fuisse contendebamus, 49 litteras, in quibus amplioris 
mensurae 7 sunt M litterae. Inde a verbis si sibi usque ad perdidi sunt 56 litterae, quo 
in numero tres tantum M litterae inveniuntur. Quidni illas 56 litteras unius versus spatio 
comprehensas fuisse arbitremur? Fortasse ultimae litterae versus iusto longioris, uti non 
uno loco factum est in A^ minutulae fuerunt, quales p. 45 pagin. Maian. y. 7 (ubi habes 
54 litteras) v. praef. Trin.* p. XXXVI et Analect, Plaut. p. 143 et v. 17. vel pag. 46 v. 17. 
V. Trin.* p. XXXVII, ubi 58 litterae eodem versu comprehenduntur. Sua sponte 
intellegitur, quam fallax sit eiusmodi de A iudicium, cui sane pondus esset tribuendum, si 
eum versum, qui incipit illa S littera, in fine scriptura vacuum esse testaretur Loewius. 
Quamobrem nihil aliud poterimus conicere, quam in Ambrosiano creticos si sibi nunc al- 
teram non eodem modo atque alios binis versibus scriptos fuisse, sed potius cum versu 
sequente coniunctos hoc modo 

si sibi nunc alteram a legione abduxit animi causa corium perdidi. 

Cum igitur demonstrari nullo modo possit quidquam in A deesse, quod habent Palatini, 
camque creticorum cum trochaicis altemantium seriem res ipsa suadeat, ego quidem aine 
ulla dubitatione cum libris scribo 

Si sibi nmic alteram 
'Ab legione abddxit animi cailsa, corium perdidi. 

In apparatu versns 95 ad verba at enim — bat enim commemoranda erat Studemundi 
commentatiuncula quam iuseruit Hermae vol. I p. 295. 

y. 97 Goetzius tute te ipse, Seyffertus tute tete. Quibus coniecturis, nisi fallor, 
haec mea emendandi ratio praestat 

Qui lubidost male loqui? q.ui? quia tu tete d^seris 

warum schimpfst dn dieh selbsi? warum? weil du dich selbst im Stiche Idsst Pro loquiqui- 

quia facillime loquiquia scribi potuisse nemo non videt. Accedit quod quia in altera 

parte versus post caesuram positum plus habet commendationis, quam in priorem versus 

partem ascitum quia. 

V. 109 — 111 quos omittit A damnandos esse hoc loco facile unusquisque concedet: 

illud a Goetzio dissentio , quod eos non ad antiquitatem referendos esse dicit Analect. p. 93. 

Yide etiam Luebberti syntax. Quom particulae p. 133. Qui versus quamquam post Plautinam 

aetatem adiecti sunt certissime, tamen a poeta aliquo posteriore profectos eos esse tibi 

persuadeas, ut ictibus sint insigniendi. Fortasse ex alia fabula poetae alicuius Terentio 

posterioris erant deprompti (ad versum 110 cf. Terent. Adelph. 308). Hoc vel propterea 

mihi videtur probabile, quod, si quid videOy his versibus suppositiciis hoc loco vere Plautina 

sunt exturbata. Ego lacunae signum pono post v. 108. Praeterea haud scio an v. 112 sq., 

nisi forte gemellus est versus 117, id quod equidem crediderim, post hunc sit collocandus 

hunc in modum 

109 lacuna 114—117 112 113. 

Geterum pro suis v. 112 exspectes verbis solatur meris (v. etiam Ussingium 
commentar. Epid. p. 255). 

V. 116 et Camerarianum non negarem et Muellerianum pollicerer aeque pro- 
batur. Quamquam quod v. 331 si hercle habeam pollicear lubens dicit Chaeribulus, 
inde immerito conicias etiam hoc loco idem verbum positum esse. Ego alia emendandi 
via inita scribo 

Si hercle haberem tilte haberes 

credo enim librarium scripta haberem voce formae similitudine deceptum proxima verba 
tute haberes omisisse. 

V. 121 ego proposuerim 

qu^m equidem ego hominem mrigatum plagis pistori dabo. 

y. 128 Seyfferti salvom huc advenisse, quod ipse quoque suspicatus eram, prae- 
ferendum, quo coUocatio verborum quae est in codicibus non immutatur. 

y. 134 in verbis mihi tantopere te nihil mutandum. Nec enim dubitandum, quin 
Mahlerus nimius sit in commentatione per se laude digna quae est de pronom. person. apud 
Plautum collocatione Cussalini MDCCCLXXyi. 

y. 135 — 137 nullo pacto Ut visum est Goetzio a Plauto alienos esse contenderim, 
qui quamquam possunt sane abesse sine sensus detrimento, tamen latum illud verbosumque 
dicendi genus cum Plauto frequentissimum est tum huic loco prorsus accommodatum. Nec 
V. 143—145 ita mihi comparati videntur esse, ut interpolationis suspitionem moveant. 

Y. 136 hercle qni fortasse recte Goetzius, quamquam hunc quoque yersum a 
Plauto profectum esse opinere 

Hercle miserumst . ingratum esse homoni id quod facias bene 

quam formam non est cur a Plauto abiudices v. Ritschel. Trin.* v. 1018 et 1130. 

y. 145 sq. in fine truncati sunt; praeter supplementa iam tentata conicias praeceps 
eas vel te corripe vel recta inruas alia, quamquam quid ipse poeta scripserit sine novis 
subsidiis criticis numquam pro certo affirmari poterit. In priore autem versu, si quidem 
verum est illud elo, non male Ussiugius coniecit e loculis prompseris. Mihi si liceat 
in re incertissima incertam coniecturam proponere, hoc loco Plautus novuin verbum videtur 
fabricatus esse. Gredo tale quid posse a Plauto scriptum fuisse 

'Unde lubet: nam ni ante solem occasum eloculassis minas, 
Meam domum ne inbitas . tute in pristinum i recta via. 

V. 148 interpungo cum Ussingio Quid? tu nunc. 

V. 149, ubi Wagnerus in censura Epidici Litterar. Cmtralbl. 1879 p. 336 tuetur 
audaciam, post quam voculam talem versum intercidisse putat 

meam exercebo, ut mea virtute servem hodie vitam tuam, 

mihi audaciam verbum corruptum videtur esse. Puto tale quid scripsisse Plautum 

'Ego istuc accedam periclum p6tius*atque ista aiidiam. 

V. 150 retineo cum libris omnibus quodlubet. 

y. 158 non dubito quin Palatinorum scriptura luculente praestet, vide Bentleium 
ad Terent. Adelph. II. 4. 22, quem locum a£Perre debebat Goetzius. Testandum praeterea 
erat in apparatu v. 158 (falso 157 scripsit Goetzius) in Ambrosiano esse laculentum, qua 
de re supra dixi p. 8. 

y. 165 Goetzius recte mea quidem sententia Ambrosiani auctoritatem secutus est 
spreta Palatinorum recensione, quam cum Studemundo praefert P. Langenius Beitrdge mr 
Kritik des Plautus p. 206 assentiente Jul. Brixio Annal. philol. 1881 p. 57. Quamquam 
hinc in huc cum Langenio mutandum videtur. 

Cantici quod sequitur initium — in apparatu Spengelius p. 166 sq. non 169 sq. ponendum 

fuisse in transcursu moneo — in coniecturarum ab hominibus criticis factarum multitudine 

uondum mihi videtur persanatum esse. Nec enim probo yahleni seutentiam in Hermae 

vol. Xy p. 263 tres primos versus quales sunt in Ambrosiano incorruptos esse existimantis. 

Intolerabilis enim praeter cetera est structura. Et sententiae et numeris medebere 

scribendo 

Plerique homines nimis delirant, qu6s quom nil ref6rt pudet 

De proximis verbis incertus haereas, utrum unum an duos efficias versiculos. Fortasse alter 
continuatus fuit septenarius trochaicus hunc in modum 

Quom ilsus est ut pddeat actutum ibi eos deserit pudor. 

Credo codicem archetjpum, unde et Ambrosiani et Palatinorum memoria fluxit, in mediis 
his duobus versibus fuisse laceratum. 

y. 174 improbo Goetzii opinionem in apparatu codicum scripturam uxorem quam 
tu defendi posse iudicantiS; ut u syllaba uxorem verbi priori versui adnectatur. Facilior 
enim suapte natura est Hermanni scriptura quam tu uxorem, quam ut Plautus eam 
sprevisse existimandus sit. 

y. 175 icfcus et apud Spengelium et apud Goetzium per errorem falso loco positus 
est. Scribe qudius quoti^ns. 

Tetrameter creticus catalecticus y. 177, quem inter acatalectos constituit GoetziuS; 
habet quo displiceat, quamquam de ea re, quae longiore egeat disputatione, nolo in praesens 
accuratius agere. Quid si versus Goetzianus non catalecticus, uti visum est Goetzio^ sed 
acatalectus fuisse iudicatur? Quidni enim ante interiectionem oh, praesertim cum mutetur 
persona, hiatum legitimum agnoscamus? 

Scaena in fine manca est, desunt enim nonnuUa post v. 178. Yersum 179 deleo, 
qui aliunde mihi videtur irrepsisse, versu 180 autem verba aliter in personas sunt distribuenda. 
Nam pulcra edepol dos pecuniast verba quemadmodum apta sint Apoecidi, qui modo 
dixerat quid est quod pudendum siet, genere gnatam bono pauperem te domum 
ducere uxorem non intellego. Quamobrem haec verba danda sunt Periphani, quae quidem 
pol non maritast Apoecidi. 

In versu lacunoso 187 sine dubio non talia interciderunt qualia coniecit Palmerius. 
Ipsum qualis pronomen testatur evidenter hoc hemistichio descriptum fuisse habitum senum 
aut animi tranquillitatem aut — utrumque enim videtur huic loco accommodatum esse — 
sollicitudinem prae se ferentium. Praeterea v. 186 et optabile est ipsum Periphanis nomen 
et rectius mihi videtur si unam lacunam statuamus, quam duas, uti fecit Goetzius qui post 
conspicor inserit erum meum atque et post Apoecidem lacunae signum posuit. Non 
sum ego quidem tam temerarius, ut ipsius me Plauti manum restituisse mihi persuadeam, 
qui tamen tale quid videtur scripsisse 

Sed eccum ipsum ante aedis coospicor Apoecidem et erum Periphanqm, 
Tranquillo eos animo esse autumo, qualis volo vetulds duo. 

Versu priore etiam Apoecidem atque Periphanem scribere potui, posteriore multa alia 
in promptu erant vel huc conmeant concorditer vel, siquidem de animi sollicitudine 
cogites, consistunt, frontem contrahunt vel solliciti huc conferunt gradum vel 
sunt tristes, capita copulant et quae sunt similia. 

V. 204. Muelleri scriptura mane sis sine respirem Plaut Pros. p, 267 certe in 
apparatu commemoranda fuit, cum plus habere videatur probabilitatis quam Brixianum 
manedum, quod recepit Goetzius. Sed verisimilius mihi videtur quod ego conicio 

Pbbiphanes 

Quid reist? 
Epedious 
'St! mane, sine respirem, quaeso. 

PEBIPHAmCS 

* 

Immo adquiesce. 

Epidicus 

Animd malest. 

Praecedit reist, in archetypo igitur versibus non recte distinctis reiststmane fuisse suspicere. 
V. 211 mirere quod Goetzius Gamerarianum recepit alius quinque Plauto prorsus 
indignum. Hoc non eo maiorem nanciscitur probabilitatem, quod in codice quodam Palatino 
deterioris notae invenitur. Non mala est Ussingii coniectura unusquisque, quamquam 
nescio quid sibi velint eius verba quae sunt in commentario p. 261: alius quinque pessime, 
nam et quinos dicendum erat nec alius recte ponitur. Nam ut hoc alius quinque 

3 

sat ineptum esse libenter concedo, ita per se falsum esse nego. Suspicor autem ne nnua- 
quisque quidem verum esse^ sed quisque e proximo yersu huc falso illatum esse. Quid 
scribendum sit incertum, ego conieceram 

Tilm captivonlm quid ducunt s^cum : pueros, ynrgines 
'Alii binos, temos alii . fit concursus p^r vias. 

Gredebam enim alii in alius mutatum esse, postquam quisque ex versu sequente huc irrepsit. 
y. 214. Muelleri suis quaeque ibl amatoribus, quod recepit Goetzius, ferri non 
posse iam iutellectum est a Gulielmo Wagnero in Epidici censura (Literar. Centralbl, 1879 
p. 338) j qui non male corruptelam in amatoribus vocabulo quaerendam esse iudicabat. 
Ac possis fortasse conicere adamatoribus, licet adamandi verbum in fabulis Plautinis num- 
quam inveniatur. Ex quo illud per se consequens non est eius verbi usum a Plauto fuisse 
alienum. Yerum haud scio an quaeque vocula potius sit corrupta. Notus est rarior usus 
verbi quisquis pro quisque positi, vide Caton. R. R. c. 7, 1: in eodem fundo suum quid- 
quid conseri oportet; c. 40: suum quidquid genus talearum serito, yel ipsius Plauti Trin. 
V. 881 unum quidquid. Plura exempla qui desideret adeat Neuium Fortnenlehre der lat. 
Spradie voL II p. 179 sq. Nec minus notum, uti quisque etiam de feminino dicitur (v. Poenuli 
prol. 107 omnis meretrices ubi quisque habitant invenit cf. Pseud. 185): sic quisquis haud 
raro de muliere cum ab aliis poetis scaenicis tum ab ipso Plauto dictum esse (exempla vide 
apud Neuium p. 178 et Holtzium synt. script. lat. vol. I p. 376). Quamobrem non dissimile 
est veri etiam quisquis pro quaeque Plauti aetate usurpatum esse. Quod si verum est 
liceat hic suspicari 

'Obviam ornatae dccurrebant suis quisquis amatdribus. 

V. 215 sq. ex posteriore recensione traditum deleo cum Dziatzkone Jenaer LUteratur- 
zeitung 1879 p. 238 et Wagnero I. s. s., qui tamen falso de glossemate cogitat. 

y. 225 verba quid istuc tam mirabilest et quae sequuntur usque ad 235 Epidico 
non Apoecidi sunt tribuenda, quod praeivit Bothius. 

V. 227 et 228 addubitatos esse a Gepperto — fortasse recte — in apparatu monere 
debuit Goetzius. 

Y. 229 — 235 haud scio an non omnes ad eandem pertinuerint recensionem. Quam- 
quam in hisce rebus vix licet quidquam pro certo affirmare, ego crediderim v. 229 — 232 
ad aliam fabulae actionem adiectos esse atque 234. 

In apparatu v. 245, ubi dissentiunt inter se Ritschelii et Loewii de Ambrosiano 
testimonia, aequum erat commemorare etiam Geppertum in A legisse ILLI...ILLI. 

y. 252 habes testium de B codice discrepantiam. Ussingius eum extremo versui 
additum esse affirmat, nihil de hac re continet apparatus Goetzii, ex quo ne hoc quidem 
cognoscas, utrum codices eum habeant necne habeant. Yerisimile est hoc loco recte de B 
testari Ussingium, cum in ipsa quoque Pareana eum priori versui adiectum invenias, quam- 
quam testimoniis Ussingianis non nimium esse fidei habendum docuit Lorenzius Burs, Jahres- 
bericht vol. VIII 1881 p. 71. Nisi cum Bothio eura post argentum collocabis aut delebis 
eum argeutum ictu erit afficiendum, ut eum prorsus evanescat. Fortasse tamen scribendum 

'Argentum se silmpse apud Thebas ab danista faenore. 

V. 253 praefero Gepperti scripturam id paratum esse et ob eam rem, deinde 
scribo hercle ego occidi, quod Goetzio quoque in mentem venit. 

y. 254 credo atqne quod valde milii displicet nihil esse nisi errore repetitum apse. 
Qui yersus cum talis legatur in B haec sic aiebat sic audiuisse se abse atque 
epistola, ad eius normam ego scripserim nulla fere littera mutata 

haec sic aiebat sic audivisse se eapse epistula 

quamquam propter caesuram de sic et se inter se commutatis poteris cogitare hunc in modum 

haec sic aibat se addiyisse sic eapse epistula. 

V. 261 — 266 a retractatore adiecti mihi videntur, unde simul potest illa lacunula 
orta esse, quam Goetzius — fortasse recte — post 266 statuendam esse suspicatur. Quam- 
quam etiam spreta lacunae suspitione yerba optiinum habent explicatum. 

y. 263 fortasse in utitor antiqua forma imperativi activi utite latet, de qua yide 
Neuium II p. 303. An pro reperitote scribes reperito tu? 

y. 283 nondum Plautioam speciem recuperayit, quamquam recentiorum criticorum 
permulti de hoc yersu egerunt Bothius Geppertus Kochius Muellerus Goetzius Ussingius 
Ribbeckius Schoellius Loewius, quorum inventa vel a codicum apicibus nimis sunt aliena. 
Praeterea Plautus multo fortius multoque significantius locutus est quam quod emendatores 
illi Flauto hoc loco impertire sibi visi sunt. Ambrosianus hic desideratur, in B autem haec 
leguntur^ si discesseris a personae nota quae est Ap.: quod uelis^^^yiue sapis. In Palati- 
norum archetypo haec scripta fuerunt mea quidem sententia 

di 
quoduisHuine 
Quid plura? Plautus scripsit 

Nilptiarum n^ gravetur qu6d yis.:^:diyine sapis 

Coniectura Goetzii sapit pro sapis possumus supersedere. Praeterea verba divine sapis 
et placet secundum codicum auctoritatem Apoecidi tribui possunt, ut hic deinde Epidici 
laudem iteret verbis sapit hic pleno pectore. Quamquam praestat fortasse, si verba 
divine sapis Apoecidi, et placet Periphani dentur. Couiunctivus velis, quem habent 
codices, suapte natura nihil habet quo commendetur. 

y. 285 — 287 non esse transponendo sanandos docemur palmari Ussingii emen- 
datione nam te nolo neque opus factost, quamquam haec verba falsissime Apoecidi con- 
tinuat quae sunt Epidici. yidit hoc iara Lorenzius Jahresberickt voL VIII 1881 p. 71. 

In verbis v. 288 haec te fortasse latet corruptela quaedam, cum in eis quae ante- 
cedunt de nulla suspitione doceamur. Cogitavi de hac scriptura et repperi hercle qui 
abscedat suspitio. Hahnii coniectura et repperi aps te haec qui abscedat suspitio 
est supervacanea. In duplici hercle versus 288 non est offendendum. 

y. 293 sq. emendatio feliciter cessit Ussingio 

Pebiphames 
'Epidico habeas gratiam. 

Efidicus 
Sed ^go istuc faciam sedulo. 

'Ego illum conveniam atque adducam hunc ad eum quoiiast fidicina. 

ut V. 294 minime pro spurio sit habendus. quoiiast ex B recepi cum Goetzio. 

8* 

y. 295 finem recte emendayit Luchsius. Pro illaec ego scripserim illo (yide etiam 

supra Y. 290). In codicibus illane priori yersui agglutinatum est. Ut yersus restituatur 

in liunc modum 

'Atque argentum ego cum hoc fero illo. 

Pebiphanes 

Quanti emi minumd potest. 

Coniectura quam Goetzius in apparatu y. 299 affert, erat supprimenda, nihil enim in caussa 
est cur quidquam mutetur praeter Bothii alius illam. 

\r. 302 non yidetur cum Goetzio et inpetras coniciendum esse. Fortasse in- 
petrayeris scribendum, ut prorsus absorbeatur quidem yocabulum. Etsi etiam inpetras 
potest yerum esse aut inserto ego post oro aut oro in orabo mutato, id quod iam pro- 
posuit Bothius. 

y. 303 non apparet ex apparatu, unde huic scriptura fluxerit. Inest autem huic 
teste Pareo in Palatinis praeter B, recepit primus nisi fallor Bothius. 

y. 306, ubi ictum in 'Attico yocabulo deesse apud Goetzium moneo in transcursu, 
non yalde placet Lomani coniectura omni inter yerba agrum in agro non seiui^enda 
interponentis. Malo 

NuUum ^sse opinor ego quidem agrum in agro 'Attico 

yel egomet agrum in agro 'Attico. 

y. 315 antea scripseram 

mane me iussit senex 

Condiicere aliquam fidicinam suae quae domi 

Dum rem diyinam faceret cantaret sibi. 

Sed intellego longe praestare firmissimam Buecheleri emendationem Mus. Rhen. XXXy p. 628 

mane me iussit senex 
Condiicere aliquam fidicinam sibi hiic domum 
Quae diim rem dinam faceret cantaret sibi. 

y. 323 Wagnerus in censura Epidici non improbabiliter coniecit per illum. 

y. 327 sqq. restitutio perquam est difficilis. Atqae antea yersum 327, 328 — nam 
imus est sine dubio — iambice metiebar cum Bibbeckio praef. Epid. p. XXIII, nunc yero 
propter yersum 329 mensuram trochaicam praefero. Hic enim qualis legitur in manuscriptis: 
quid illum facere yis qui tibi quoi diyitiae domi maxum^ sunt sine dubio iustus 
est trochaicus octonarius nec yideo cur eum transponendo in septenarium trochaicum yel 
octonarium iambicum mutemus. In yersu 327, 328 qui hic est in codicibus numquam 
inridere nos illum inultum sinam seryum hominem, nisi quod mero errore in- 
ultimum BJ^ lacima est aut post numquam aut post inridere, quam sic expleas: 
Numquam inridere ita me di ament aut Numquam ecastor inridere aut Numquam 
sceleratum inridere aut uti infra feci. Initium yersus 330 truncatum est in libris. Sed 
nec Goetzius yersum recte restituisse iudicandus est nec probandum ullo modo Ussingii 
amicis. Hoc yel propterea displicet, quod altera parte prorsus idem diceretur. Atque B 
hunc yersum habet is numu nullum habes. Ne multa: ego totum locum sic reconcinno 

CnAEBIBnLUS 

'Absurde facis qui angas te animi . si hercle ego illum semel prendero, 
Ndmquam inridere inpudenter n6s illum inultum sinam servom hominem. 

Stbattipogles 

Quid illum facere viiB, qui, tibi quoi diVitiae domi masumae sunt, 
A^ris nummum nilllum habes nec tuo m te copiast sodali? 

Numeri non duriores sunt quam in octonariis trochaicis esse solent. Aeris nummum 
nullum habes 'keinen Dreier Geld'. In his versibus igitur praeter lacunae supplementum 
y. 327 nihil mutatum nisi aeris positum pro truncato is atque sodali transpositum. 

y. 333 ego haud cunctanter recipio yerisimillimam Loewii coniecturam praef. Epid. 
p. XXni ignave iners yerba apud Festum Pauli ad Plauti yersum pertinere contendentis. 

V. 335 pro Goetziano gentiumst hanc inii emendandi rationem 

Stbattipooles 

Quippe til mi aliquid aliqud modo alicunde ab aliquibus blatis; 
Quod nilsquamst fabularis, neque ego id adres inmitto meas. 

cfl Gapt. 548 ne tu q\iod istic fabuletur adris inmittas tuas. 

Actus tertii scaenam alteram studiis hominum scaenicorum fabulam retractantium 
mirum quantum esse turbatam ac laceratam nemini profecto obscurum esse poterit. Ubi 
ex particulis genuinis et post Plautinam aetatem assumptis mira orta est colluyio, ut cum 
alibi satis sit noyicia a Plautinis segregare, hic contra ea quae yere Plautina yideantur 
delibare et quodammodo expiscari debeamus. Videntur autem, quantum in re fere in- 
extricabili nunc quidem iudicare licet, aut nullam aut exiguam posterioris originis moyere 
suspitionem y. 337, 341 — 348; ibi est lacuna, praedicayit enim Epidicus copiosius 
machinas suas et fallacias; 357 — 359 post filia yocem nonnulla credibile est intercidisse, 
quae pertinebant ad eius mulieris emptionem, quam antea y. 278 sqq. suaserat Periphani. 
In ea autem lacuna mihi yidentur illi yersus locum habere posse, qui sunt 354 — 356, 
quamyis de eis etiam aliter statuere liceat. Deinde autem de noya emptione aliquid dicen- 
dum erat, nam yerbo dedit mi ad hanc rem Apoecidem flagitant necessario, ut aliquid 
.antea de re ipsa dixerit poeta. Post 359 yel 360 noya est lacuna atque ad hunc locum 
potuerunt a poeta aliquo posteriore adiecta esse illa 349 — 351. Quamquam hic locus totus 
secundis tertiisque curis aliquando retractandus erit, nunc satis habeo meam sententiam 
quae fortasse in singulis immutari aut poterit aut debebit breyiter indicasse. 

lam vero ut ad singulorum yersuum crisim factitandam accedam, y. 337 prae- 
ferenda est propter orationis concinnitatem eorum ratio qui iam delent scribendumque 

Fecisti officium til tuom: me meiim nunc facere oportet. 

Proximi tres yersus igitur, ni fallor, a retractatore adiecti sunt, licet de 338 possis dubitare, 
339 sq. iam Weisius deleyit. Omnes tres eiecit, ut yideo, etiam Ussingius. Ceterum y. 339 
yerborum oppido hoc ordo non immutatur, si quid inseritur post tibi. Pollinctum autem 
Goetzianum non malum, fortasse tamen hic scriptum fuit sepultumst, yide Terent. Phorm. 
942 sqq. nullus sum — sepultus sum^ ubi Donatus av^ri^tg nam plus est quam 

nullus sum. Nisi antiquiorem formam participii sepelitumst praeferes, quae propius 
accedit ad librorum scripturam. Ut hic scribatur 

Ni quid hinc in spem referas tibiromne oppido hoc sepelitumst. 

V. 340 post ego fortasse inserendum aliquid, scribo 

Grede modo tu mihi : sic ego ipse ago sic egerunt nostri. 

De y. 349—351 Plautinam originem non redolentibus vide supra. Ac fortasse et 
hanc Guyeti sententiam et Seyfferti ante hos yersus quaedam intercidisse affirmantis optime 
licebit inter se coniungere. Ceterum medicina versui 349 nondum inventa est, nam Camera- 
rianum perenticida male formaium nullo pacto verum esse potest 

y. 351 assentior Reinhardto at ego nunc scribenti. 

y. 359 desperatissimus nondum est a quoquam sat probabiliter restitutus uec scio 
equidem, num mea coniectura aliorum commentis praestet. Ego adulescentulus conieceram 
hic scriptum fuisse 

quasi quam avet caveat.^^ haiid male.||iamiam ipse cautor captust 
vel 

qui* quasi ei quam avet caveat.^haud male.|^iam ipse cautor captust. 

Sed avendi verbum fortasse recte a Plauto alienum fuisse iudicatur. Quid? si hunc in 

modum versum reconcinnabis 

is apud forum manet me, 

Quasi ab ea quam amet caveat. 

Stbattipoclks 

JSaud male. 

Epidigus 

lam ipse cautor captust. 

Libri habent quasi quae amaret caveat.:|^haud male.jtiam ipse cautor captus est. 
ConfidentiuB licebit de v. 365 iudicare, in quo criticorum Plautinorum neminem veram 
scripturam assecutum esse miror. In codicibus est adueniam, Camerarius scripsit ad- 
veniant, Goetzius adveniat. Sed dubitandum non est, quin librorum scriptura profecta 
sit ex suprascripta iam particula, quae per se requiritur hoc loco. Plautus scripsit 

Si qui ad eum adveniat iam lit sibi datum esse argentum dicat. 

« 

Proximae scaenae initium non male restituit C. M. Franckenius Mnemos. nov. 
ser. yil 1879 vide Burs. Jahresbericht 1879 p. 22, quamquam non in omnibus rebus cum eo 
consentio. 

y. 389 fortasse scribendum 

yel egomet dudum fQi causa co^peram 

vel quasi egomet qui dum libri. 

y. 394 pro huc Goetziano post sed inserto ego malo 

Sed m^us sodalis v^nit cum praeda Apoecides 

etsi etiam de tali interpunctione cogitare licebit 

sed meus sodalis venit cum praeda, Apoecides 

ut Apoecides vocativus sit casus. 

y. 398 non intellego, cur intro sua sede exturbandum sit, quod si propter hiatum 
factum sit in interiectionibus frequentissimum, nihil impediet quin scribatur 

Sed tilte hanc iubeas intro abduci. ||:heus heiis foras 

iubeas pro B scriptura lubens malo quam iubesis. cf. v. 301, ubi e contrario e librorum 

scriptura iubeas faciendum est lubens. 

y. 404 Goetzius recepit probabilem Fleckeiseni coniecturam numquaxn nimis pro 

librorum scriptura num nimis. Ego ad hunc locum annotaveram quod eandem ni fallor 

habet yerisimilitudinem 

num quis nimis potest 

Pudicitiam umquam sua^ servaBe filiae? 

Similiter Wagnerus in censura Epidici, qui tamen omittit umquam. 
y. 409 cum Gepperto scribo planum, vide etiam Capt. 564. 
y. 421 nondum est sanatus. 

y. 427 codicum scriptura adligassem fortasse recte se habet. 
y. 429 mi nullo pacto potest abesse, illud quaeritur ubi ponendum sit. Scribo 

Mi os silblitum esset atque me albis dentibus 

yersus qui antecedit eisdem litteris mi incipit, atque pro itaque iam alii coniecerunt. 

yersus qui sequuntur in manuscriptis post 430 Goetzius non commode ante 448 
inserendos esse opinatur, multo praestat eorum post 455 coUocatio, quod yidit Acidalius. 

y. 443 non probo Ribbeckii coniecturam duellis. Corrupta librorum scriptura 
deillius nescio an ad meilles ducat. Scribo 

Nam strenuiori deterior si praedicat 
Suas pilgnas miles, iUae fiunt sordidae. 

11 in miles verbo etiam Trucul. 412 habent Palatini. 

yersus 453 initium nescio num ferri possit propter numerorum asperitatem, fortasse 
scripsit Plautus 

Pol ego Unum quaero magis meas quoi praedicem 

Quam illilm qui memoret 

illum Palatinorum retinendum est, cum de Ambrosiani memoria nihil certi affirmari possit. 
Quam saepe enim fallax sit ratiocinatio ex spatiorum calculo ducta per se apparet. 

Quod in A post 474 versus scriptura vacuus est, cuius rei caussa latuit Loewium 
praef. XI, id dudum explicatum est a Gepperto stud. Plaut. U p. 105 ad fidicinam in scaenam 
prodeuntem pertinere recte existimante. Quem Gepperti locum debebat a£Pere Goetzius. 

y. 493 facillimum est ad eas coniecturas quae sunt tentatae ab hominibus criticis 
novam adicere eadem vel probabilitate vel improbabilitate praeditam. Quamquam Goetziano 
bene verbo aliquis substituerit probe, quod versum 491 quoque finiens facillime poterat 
excidere. Sed verisimilius est homo es a Plauto esse profectum. Atque antea scripsi 

euge eiige Epidice! fn!gi's, pugnax tilte homo's 

vel pugnax tti's homo. 

Nunc autem nihil omnino nisi pugnasti in pagnavisti corrigo cum Camerario 

scriboque 

Euge, eilge Epidice! frugi's, pugnayisti, homo's. 

Pugnandi verbum absolute positum habes etiam Terent. Adelph. 843: pugnaveris, quod 
Donatus recte explicat magnam rem feceris.homo's autem apte defenditur Adelph. 934 
si tu sis homo Hic faciat. cf. etiam Adelph. 107. 

V. 513 nisi Ambrosiani UTCRUCIATDUT merum est librarii mendum, non incommode 
hic pleniore versus initio scribes 

Malo til cruciatu ut pereas atque abeas cito. 

t 

y. 522 Muellerus non coniecit sed, id quod ex Goetzii apparatu concluseris, immo 
scaenae finem ita tiurbatum esse contendit, nemo ut cum aliqua probabilitate genuina resti- 
tuere possii Atque illud sane manifestissimum excidisse hic vere Plautina, quamquam 
eodem iure at pro ac poni potuit, quod ipsum nescio unde profectum Naudetus in textu 
habet. Hoc at autem in apparatu certe commemorandum erat. 

Primam scaenam actus quarti nunc obiter tantum percurrere visum est, licet non 
paucas moveat suspitiones. Ad versum 532 commemoro mea gnata iam ante Muellerum 
a Gepperto esse editum. 

In yersibus qui sequuntur 537 non omnia recte procedere nondum animadversum 
est a criticis. lam v. 537 docemur Philippam et Periphanem sibi non esse ignotod. Con- 
stituit igitur v. 543 et Philippa Periphanem et Periphanes Philippam alloqui. Quod si edi- 
tionibus fidem habeas, sequitur eodem versu 543 interrogatio si haec east? me iudice in- 
utilis et plane incommoda, nam de hac re iam antea dictum erat. Nisi omnia me fallunt, 
hic potius est sententiarum ordo animo humano aptissimus: v. 543 Periphanes et Philippa 
alloquendi inter se consilium capiunt simulque metuunt, ne in re tam ancipiti ac lubrica 
fallantur, qui metus y. 544 sq. excusatur. Itaque dolo et astutia uti malunt. Qua in re 
illud praeter cetera animadyertendum, quod v. 545 (ut etiam semel v. 543) omnes codices non 
si sed sin habent. Quid plura? totum locum scribo hunc in modum 

Pebiphames 
Noscito ego hanc: non yideor nescio ilbi vidisse mihi prius. 
'Estne ea ann6n east, quam animus retUr meus? 

Philippa 
Di boni! visitavi hUnc hominem ianr antidhac. 

Pebifhanes 
540 C^rto east, quam in Epidaiiro memini m^ pauperculam conprimere. 

Philippa 
Plane is hidnest, qui in Epidauro prunus pudicitiam mihi pepulit. 

PsBIPHANES 

Quae meo conpressu peperit filiam^ quam domi nunc habeo. 

Quid si adeam 

Philippa 

Hau scio an congrediar 



25 

Pekiphanes 

Ni haec east? 
Philippa 

Ni is est homo? 
545 Sicut anni miflti dubiam dant mihi mentem. 

Pkriphanes 

Quin cauto opus est, 

Ldngadies meum inc^i-tat animum: sin east, quam animo memini infirmo, 

Hanc congrediar astu. 

Philippa 

Muliebris mi adhibenda malitia nunc est. 

Octonarios usque ad versum 546 pertinere certissimo indicio est B^ qui mecum habet 
malitia nunc est. V. 539 hunc hominem iam meum est supplementum. ni v. 543 hac 
significatione Plautinissimum. V. 544 sq. supplemento non mihi videor Plauti ipsius manum 
restituisse, id quod per se apparet, sed tale quid scripsit sine dubio. De dandi usu in 
verbis dubiam dant mihi mentem vide P. Langenii librum peiutilem p. 339. V. 545 in- 
certo Palatinorum tenere potui scribendo quam incerto animo memini, quamquam illud 
incerto post incertat habet quo displiceat. Quod cum in A sit ..F..MO, scripsi infirmo 
et ad sententiam et ad litterarum apices accommodatissimum. V. 546 mi cum Lindemanno 
transposui servata alioquin B aliorumque codicum scriptura malitia nunc est. 

V. 553 Mira memoras scriptura codicum quam recepit Goetzius nullo pacto vera 
esse potest. Acidalii coniectura mira ni me noris speciosior est quam verior. Plautus 
scripsit ad sententiam perquam apposite id quod in codicibus est una tantummodo litterula 
ascita: mira memoria'8. lam quid ante em istuc rectiust exciderit, nemo quidem poterit 
assequi coniectura, illud tamen in promptu astipnlari Periphanem Philippae verbis. Sed ne 
insequens quidem versus caret offensione. Non intellego, quomodo Philippa interroganti 
Periphani meministin? respondere possit memini, priusquam rem memoret Periphanes. 
Ambrosianus habet ID post personae spatium, deinde Q et post 10 fere litteras N. Quibus 
vestigiis pressis, quoad eius fieri potuit, scribo 

Psbiphanbs 
'Ubi te visitavi? 

PmLippA 

Inique iniilriu's. 

Periphanes 

Quid iam? 

Philippa 

Quia 
Tua^ memoriae interpretari me aequom censes. 

Periphanes 



Conmode 



Fabulata's. 

Philippa 

Mira memoria's. 

Periphanes 

Nempe — 



M^ministin id? 

Philippa 

Periphanes 
Philippa 



Em istuc rectiust. 



Quid? 

Pebiphanes 

MemiDistin in Epidauro 

Philippa 

Ah, giittula 
555 Pectus ardens mi adspersisti. 

Praeter coniecturas memoria's nempe meministin id? quid? meministin yerba quae 
suiit post mira memoria's aliter personis dedi atque adhuc factum erat, qua in re moneo 
etiam in B verba em istuc rectius Philippae tribui. 

V. 557 potest B codicis scriptura mea aerumna ex mero errore profecta esse, for- 
tasse tamen ducit ad med aerumna, ut tuam vocula prorsus evanescat 

Qui per Yoluptat^m tuam in med aerilmnam obsevisti gravem. 

V. 563 A revera plus yidetur habuisse. Loewius inter domi efeccam 8 litterarum 
puncta notat. Nisi forte meae vocula bis iu eo scripta erat, habuit fortasse domi enim 
meae, quamquam ego hoc minime recipiam. 

V. 567 Dziatzko Jen. Litteraturg. 187 9 p. 238 iure offendit in duplici si mea, quam- 
quam quod ipse proposuit mihi non probatur. Si Studemundus recte in A legit, non dubito, 
quin aliam hoc loco habuerint recensionem Palatini, qui »i fallor ad hanc ducunt versus formam 

Fac videam sis meam, si me vis salyam esse. |:|:eho istinc Canthara 

au si salvam me yis? 

Lacunam quae est y. 578 expleo hunc fere in modum 

Pebiphanes 
Scio quid erres: quia vestitum atque drnatum inmutabilem 
Habet haec aliam credis esse eam. 

Philippa 

Nilgas garris, Periphane, 

Nam certe aliter catuli cervae longe olent, aliter suis. 
aut 

Habet haec alia tibi yidetur. 

Philippa 

'Ego meam non noyerim 
Filiam, aliter ceryae catuli Idnge olent, aliter suis 

quamquam illud commemorandum post prius aliter esse lacunulam in B. 

y. 580 Camerarii scriptura, quam a sententia huic loco aptam esse nemo negabit, 
vereor ut a poeta sit profecta. Codices Palatini habent ne ego eam nouisse omissis verbis 
quae sit, quae scripsit Camerarius, Ambrosianus autem NEEGOM, habet igitur sine dubio 
meam. Atque antea scripsi 

Ne ego meam novisse noyi. 

P£BIPHAN£S 

Pro deum atque hominilm fidem 

sed lenior etiam in promptu est medicina, qua ipsius poetae manum restituisse mihi videor 

Ne ego meam novi novisse. 

nouinouisse quam facile potuerit immutari in nouisse nemo est quin videat. 

y. 596 ex A recipio quia tuam gnatam es ratus. 

V. 597—599 nuUo modo possunt hoc loco abesse, quamquam desunt in A. Quos 
si interpolatori deberi statuas, propter sententiarum cohaerentiam alii eiusdem fere generis 
Yersus exciderint necesse est, quod probabilitate prorsus est destitutum. Verum v. 597 et 598 
omni carent offensione, v. 599 autem numeri tolerari nequeunt. Nec versus emaculatur meo 
quidem iudicio Muelleri coniectura quid si servo aliter visum esset, non pote novisse, 
obsecro. Atque antea mendum quaesivi in aliter vocC; in qua infinitivum latere niihi 
persuasi, ut haec esset loci sententia at si servo placuit te fallere, non poteras ipse 
eam novisse? Neque hoc a litteris nimis alienum esset 

quid fii servo fallere visumst 

nisi vocabulum dactylicum pedem trochaicum aequans cautionem suaderet. Nec fortius 
remedium nunc placet 

quid si servo visumst fallere, hadd pote eam nosse, dbsecro? 

sed aliter tolerari posse mihi videtur, ad numeros autem sanandos multo simplicior in 
promptu est emendandi via Mutato novisse in nosse scribe servolo pro servo: optimos 
habebis numeros 

Quid si servolo aliter visumst^ n6n poteras nosse, obsecro. 

Hanc diminutivi formam saepissime esse oblitteratam in codicibus notissimum est. 

In quinto actu v. 607 scribo cum Kampmanno qui a me. V. 608 fortasse Camera- 
rianum quae empta ex praedast in integrum est restituendum. 

y. 624 est consimilis, quod Goetzius recepit pro librorum scriptura estne con- 
similis, in uno Palatinorum scriptum esse testatur Oeppertus. 

y. 627 Goetzii otiose adbitis emendationem palmarem praedicat Wagnerus. Mihi 
haec scriptura ut a litterarum vestigiis longe remota nec veritatem nec probabilitatem 
videtur habere. Ceterum otiose iam Camerarius scripsit, quod in apparatu frustra quaeritur. 
Otio esse admiror, vel sic ego iussi ad me ire vel otiosse ad me ire antea conieci^ 
nunc praefero Brixii coniecturam sicin iussi ad me ire quae quam proxime accedat ad 
depravatam librorum memoriam vel obiter intuenti patet. 

Eiusdem versus fine plumbeis receptum est a Goetzio, quod tamen cave a Brixio 
primo inventum esse credas. Legitur enim in Weisii lexico Plautino (Quedlinb. 1838 p. 113): 
pulmoneis pedibus ire f 1. plumbeis. Sed vereor ut plumbeis a poeta profectum sit, 
veri multo similius mihi videtur, quae Ussingii quoque sententia est, in depravata voce 
latere nominativum. Ussingius non male suspicatur palmipes scribendum videri. 

In lacuna versus 642 fortasse nonnulla verba danistae interciderunt de pecunia 
metuentis vel hunc in modum 

DAiaSTA 

Heil me miserum, ecc<58 germanos. 

4* 

EpiDICUS 

'Alia matre uu6 patre 

quamquain yestigia Ambrosiani ad alia verba ducunt. 

V. 653 ut non nego Goetziauum fidicina illa a litteiis habere commendationem, 
ita nou credo poetam reapse sic scripsisse. Emendo 

Tibi quidem quod ames domi praestost — fidicina empta opera mea. 

In apparatu v. 655 scribendum erat i intro Mudlerus FlauL Pros. p. 46. 

y. 660 coniectura Goetzii vix cuiquam probabitur. Quomodo enim adfer explicandi 
caussa ad auxilium adiungi potuerit non assequor. Nec offendendum ullo modo in bis 
verbis, nisi quod cum Muellero ac fer pro adfer scribendum videtur. 

Ceterum versus 662 — 665 ad alteram pertinere fabulae recensionem, quod vidit 
Dziatzko 1. s. s., ipse quoque pridem ad exemplar meum ascripseram. 

y. 668 nemo negabit Ribbeckianam versus formam tace sis sine med longe 
praestare numeris Goetzianis tace sine modo me hominem. Sed, ni fallor, alia ineunda 
est emendandi ratio, ut me, quo facile possumus carere, ex suprascripto met ortum esse 
credatur. Licebit igitur servata verborum collocatione quae est in codicibus versum in hunc 
modum constituere 

Tace sis modo sine hominem apisci. :||: dico egomet tibi iam ilt scias. 

y. 669 retineo codicum scripturam tibi te. 

y. 674 aestu ut e proximo vocabulo adstes ortum deleo cum Wagnero, ut versus 

sic legendus sit 

Quaqua tangit, dmne amburit, prdpius si adstes calefacit. 

y. 679 antea sic scripsi 

ddm sine me quaeras eum quaeras mea causa medio in mari 

quae scriptura nescio au ob variatum accentum quaeras vocis aliquam commendationem 
habeat. Quamquam etiam remota subtilitate huius usus, qui non constans est, suspicetur 
quispiam sic a poeta esse scriptum 

difm eum sine me quaeras, quaeras mea causa medio m mari 

Sed nunc mihi versus alio modo videtur resarciendus esse. In A haec legit Loewius 

DU SQUAERAS, habet igitur, ut ex spatiis concluseris dum sine me quaeras, 

quaeras. yel autem quod in A deest caret offensione, quo ascito scribo nuuc 

dilm sine me quaeras, quaeras mea caiisa vel medio m mari. 

y. 695 Goetzii nimis erunt obnoxiossae omni caret verisimilitudine. B habet 
nihil uero obnoxios se^ A in quo initium tantum et finis versus legi potuit, videtur hic 
aliquanto (2 — 3 litt.) plus habuisse. Atque antea animum induxi, priusquam emendationem 
huius loci proponerem, de multiplici usu huius vocabuli disserere accuratius, de quo iam 
veteres incertos fuisse cognoveris ex Gell. yi. 17. 13. Lexica enim in hac re minime 
sufGciunt. Sed nunc satius visum est operosiorem hanc commentatiunculam relinquere in- 
finitam. Atque ut praec<dam brevi, dupliciter, nisi fallor, huic loco potest succurri aut ut 
adiectivum ponas ad manus pertinens 

Nil sunt vero obnoxiossae. |:}:facto opere arbitramino 

«* nihil peccaverunt, aut ut adyerbium scribatur, quod fortasse praeferendum yidetur, hunc 

in modum 

Nii vereor obndxiossc^^f^cto opere arbitramino 

obnoxiose » timide, trepide, quam significationem etobnoxieetobnoxiose sine dubio habet. 

y. 709 maligno Scaligeranum nou placet. Atque antea ascripseram neque eo 
indigno, de quo etiam Wagnerus cogitavit, nunc autem mihi aptissimum huic loco videtur 
Ussingii neque malo homini neque bono gnato tuo dedi Strattipocli, quamquam 
malim transpositis verbis neque bono tuo guato d. S. 

V. 714 sine iusta caussa non pol temerest scripsit Ooetzius. Nam etiamsi teme- 
rest pauculis illis locis, ubi invenitur apud comicos, subiecto caret, quo tamen iure con- 
tendere ausis subiectum necessario deesse? Praeterea ex Muelleri verbis omnino non elueet, 
num hoc loco scribi iubeat nonpoltemerest. Dicit tantummodo Terentium in Phormione 998 
verbis non pol temerest usum esse. 

In fine fabulae 724 — 727 et 728 — 731 sine dubio paralleli sunt — id quod vel ex 
initio versuum 724 et 728 plane gemello cognoscitur manifesto — ita quidem ut 724 et 
qui sequuntur postea pro 729 sqq. adiectos esse existimem ad similitudinem Poenuli, de 
cuius fabulae duplici exitu vide dissertatiouem meam Lips. MDCCCLXVIII. 

V. 721 ubi auctore Brixio Goetzius scripsit mi evenisse pro librorum scriptura 

meruisse, Wagnerus rem tulisse, nam meruisse vel commeruisse vel sic meruisse 

alii, ego propono 

Quid isti oratis opere tanto? quem meruisse intellego 

'Ut liceat merito hiiius facere. 

In apparatu v. 727 de codicis Ambrosiani scriptura non docebere. Nam quid sibi 
volunt verba ^abeas quadraVi Quibus verbis si significare voluit Loewius quinque tantum- 
modo litterarum praeter personae spatium inesse in A^ cur hoc ipsum non dixit? Fortasse 
autem A hoc loco^ uti saepe, vide Epid. v 1 et 7, personae spatium non habet, ut septem 
litterae vocis dabitur^ quam reliqui habent codices, prorsus congruant. 

Versu ultimo porgite, quam suam esse coniecturam dicit Goetzius, iam a Dousa 
esse propositum recte animadvertit Wagnerus, sed etiam ex recentium editorum numero 
Weisiua in editione habet porgite. 

